ai4bharat/Pralekha huggingface dataset:
نائب صدر جمہوریہ ہند کا سکریٹریٹ
نائب صدر جمہوریہ نے سری ویدانتا دیسی کان کی 750 ویں سالگرہ منانے کے لئے ایک ڈاک ٹکٹ جاری کیا
ہماری تاریخی نصابی کتابیں اس طرح کی عظیم ثقافتی ہستیوں کی زندگی کی دستانوں پر روشنی ڈالیں: نائب صدر جمہوریہ
سری ویدانتا دیسی کان ایسے سب سے روشنی بخشنے والی اہم شخصیت تھی جس نے اس اراضی کو چار چاند لگائے:نائب صدر
سری ویدانتا دیسی کان ایک روحانی ٹیچر سے کہیں زیادہ گوں ناگوں شخصیت کے مالک تھے: نائب صدر
روشنی بخشنے والی عظیم ہستیوں کو سامنے لانے کے لئے زبردست عوامی بیداری مہم چلانے کی ضرورت ہے، جنہوں نے ہمارے بھارت کو ایک ‘جنانہ بھومی’ کی شکل دی ہے:نائب صدر
نئی دہلی، 02 جنوری 2019/ نائب صدر جمہوریہ جناب ایم وینکیا نائیڈو نے آج نئی دہلی میں سری ویدانتا دیسی کان کی 750 ویں سالگرہ کی یاد میں ایک ڈاک ٹکٹ جاری کیا۔ انہوں نے کہا کہ ہماری تاریخی نصابی کتابیں سری ویدانتا دیسی کان جیسی عظیم روحانی شخصیتوں اور عظیم صوفی کی زندگی کی دستانوں پر روشنی ڈالیں، تاکہ ہمارے بچے انسانیت ، امن اور درد مندی کے نظریات پر عمل کرسکیں، جو ان کے ذریعہ پھیلائے گئے ہیں۔
نائب صدر جمہوریہ نے مزید کہا کہ سری ویدانتا دیسی کان سری ویشنوا روایت میں ایک سب سے ممتاز معلم تھے اور ایک سب سے تاباں روشنی بخشنے والی شخصیت تھے، جو اس سرزمین پر پیدا ہوئے۔ انہوں نے کہا کہ یادگاری ڈاک ٹکٹ جاری کرنے جیسے قدم سے سری ویدانتا دیسی کان جیسی عظیم شخصیت کو نہ صرف ایک زبردست خراج عقیدت ہوگا بلکہ اس سے ہماری نوجوان نسل کو تحریک ملے گی اور آنے والی نسل ان کے بتائے ہوئے اصولوں پر چلے گی۔
نائب صدر جمہوریہ نے سری ویدانتا دیسی کان کی اسکالر شپ کو ایک صحیح معنوں میں غیر معمولی قدم بتایا۔ انہوں نے کہا کہ انہوں نے سنسکرت، تمل، پراکرت اور منی پراولم میں بہترین نظمیں، ڈرامے، سائنس کی نصابی کتابیں، نثر اور رزمیہ اور فلاسفیکل مقالے لکھے۔
جناب نائیڈو نے زور دے کر کہا کہ ویدانتا دیسی کان ایک روحانی استاد سے کہیں زیادہ عظیم انسان تھے۔ انہوں نے کہا کہ وہ ایک گوں نا گوں شخصیت کے مالک تھے۔ وہ سائنسداں، ایک ماہر ریاضی، ایک ادبی شخصیت، ماہر لسانیات، فوجی حکمت عملی تیار کرنے والی شخصیت اور ایک منطقی انسان تھے۔
نائب صدر جمہوریہ نے کہا کہ ویدانتا دیسی کان سادہ لو انسان تھے اور وہ جس بھگوا ن کی پوجا کرتے تھے، اسے ایک رحمت سمجھتے تھے۔
نائب صدر جمہوریہ نے دہشت گردی کے ان واقعات کی مذمت کی، جس نے حالیہ وقت میں دنیا کے اجتماعی بیداری کو جھنجھور کر رکھ دیا ہے۔ انہوں نے کہا کہ دہشت گردی کا کوئی مذہب نہیں ہوتا اور دہشت گردی انسانیت کی سب سے بڑی دشمن ہے۔ انہوں نے مسعود اظہر کو اقوام متحدہ سلامتی کونسل کے ذریعہ ایک عالمی دہشت گرد کے طور پر شامل کئے جانے کا خیر مقدم کیا۔ انہوں نے عالمی امن کی اپیل کی اور کہا کہ سری ویدانتا دیسی کان جیسے عظیم صوفی کی روحانی تعلیمات کی بنیاد امن اور انسانیت قائم کرتی ہے۔
نائب صدر جمہوریہ نے امید ظاہر کہ سری ویدانتا دیسی کان منی پدوکا اندرپرستھ جیسا ادارہ نوجوان نسل کے لئے سری ویدانتا دیسی کان کے قیمتی پیغام کو پھیلائے گا۔
نائب صدر جمہوریہ نے اس بات پر بھی زور دیا کہ روشنی بخشنے والی عظیم ہستیوں کو سامنے لانے کے لئے زبردست عوامی بیداری مہم چلانے کی ضرورت ہے، جنہوں نے ہمارے بھارت کو ایک ‘جنانہ بھومی’ کی شکل دی ہے۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No.2028
(Visitor Counter : 195
وزارت دفاع
ہند-انڈونیشیا کا 39 واں مربوط و ہم آہنگ گشت
ہندوستانی بحریہ اور انڈونیشیائی بحریہ کے درمیان 39 واں ہندوستان-انڈونیشیا مربوط و ہم آہنگ گشت کا 08 تا 19 دسمبر 2022 انعقاد کیا جا رہا ہے۔ ہندوستانی بحریہ کے جہاز  کارموک نے جو ایک دیسی ساختہ میزائل کارویٹ ہے، انڈونیشیا کے بیلوان میں ما قبل تعیناتی بریفنگ میں حصہ لیا۔ بین اقوامی میری ٹائم باؤنڈری لائن  پر یہ گشت 15 سے 16 دسمبر 2022 تک عمل میں لایا جائے گا اور پورٹ بلیئر میں ایک ڈیبریف کے ساتھ اختتام پذیر ہوگا۔ آئی این ایس کارموک کے ساتھ اس گشت میں ایل-58  اور ڈورنیئر میری ٹائم پیٹرول ایئر کرافٹ حصہ لیں گے۔ انڈونیشیائی ٹیم کی نمائندگی کے آر آئی کٹ نیاک ڈیں، کیپیٹن پتّی مورا کلاس کورویٹ کریں گے۔
حکومت ہند کے وژن ساگر  کے ایک حصے کے طور پر ہندوستانی بحریہ سرگرمی کے ساتھ خطے میں سمندری سلامتی کا دائرہ وسیع کرنے کے لئے بحر ہند کے علاقے  کے ممالک کے ساتھ سرگرمِ عمل ہے۔ ہندوستان اور انڈونیشیا 2002 سے سال میں دو بار ان گشتوں کا اہتمام کر رہے ہیں، جس کا مقصد بحر ہند کے اس اہم حصے کو تجارتی جہاز رانی، بین اقوامی تجارت اور جائز سمندری سرگرمیوں کے لئے محفوظ اور مامون رکھنا ہے۔ ان گشتوں سے بحری افواج کے درمیان افہام و تفہیم اور باہمی تعاون کو بڑھانے میں مدد ملتی ہے اور غیر قانونی غیر رپورٹ شدہ غیر منظم  ماہی گیری، منشیات کی اسمگلنگ، سمندری دہشت گردی، مسلح ڈکیتی اور بحری قزاقی کو روکنے اور ختم کرنے کے اقدامات کرنے والے ادارے کو سہولت فراہم کرتے ہیں۔ اس سے اسمگلنگ، غیر قانونی مہاجرت کی روک تھام اور سمندر میں ڈھونڈو اور بچاؤ  کارروائیوں کے نظم کے لئے معلومات کے تبادلے کے ذریعے سرگرم ہم آہنگی کو بڑھانے میں مزید مدد ملتی ہے۔ ہندوستان اور انڈونیشیا کے روایتی طور پر ایک قریبی اور دوستانہ تعلقات ہیں جو وسیع پیمانے پر سرگرمیوں اور باہمی رابطوں کا احاطہ کرتے ہیں۔ ہندستان اور انٖڈونیشیا کا 39 واں مربوط و ہم آہنگ گشت کا رُخ دونوں بحریہ کے درمیان بحری تعاون کو تقویت دینے اور ہندوستان اور انڈونیشیا کے درمیان دوستی کے مضبوط بندھن کو مضبوط کرنے کی کوشش کی جانب ہے۔
پیٹرولیم اور قدرتی گیس کی وزارت
وزیر داخلہ نے لداخ خطے کے لئے منفی 30 ڈگری سیلسئیس تک کی شدیدسردی کے لئے سازگار ، ونٹر گریڈ ڈیزل کا آغاز کیا
ونٹر گریڈ ڈیزل کی دستیابی سے لداخ خطے میں انتہائی سردی کے موسم میں سیاحت اور بلارکاوٹ ٹرانسپورٹیشن کو بڑھاوا ملے گا--- جو زندگی کی آسانی کو فروغ دینے کی سمت ایک بڑا قدم ہے
نئی دہلی 18 نومبر۔مرکزی وزیرداخلہ جناب امت شاہ نے ایک تقریب کی صدارت کی ۔ یہ تقریب لداخ کے بالائی خطوں کے لئے ، انڈین آئل کارپوریشن  خصوصی ونٹر گریڈ ڈیزل کے آغاز کے لئے منعقد کی گئی تھی۔ یہ اجرا ویڈیو رابطے کے ذریعہ کیا گیا تھا۔ پٹرولیم اورقدرتی گیس اور اسٹیل کے وزیر جناب دھرمیندر پردھان اور لداخ کے ممبر پارلیمنٹ جناب جام یانگ سیرنگ نامگیال بھی اس موقع پر موجود تھے ۔
لداخ ،کرگل ،غازہ اور کیلونگ جیسے بالائی سیکٹروں میں ، اُس موسم میں موٹر گاڑی والوں کو ان کی گاڑیوں میں ڈیزل منجمد ہو جانے کی مشکل پیش آتی ہے، جب درجہ حرارت منفی 30 ڈگری تک نیچے آجاتا ہے ۔ انڈین آئل نے خصوصی ونٹر گریڈ ڈیزل کی شروعات کرکے اس پریشانی کا ایک اختراعی حل پیش کیا ہے ۔ یہ ڈیزل منفی 33 سیلسئس ڈگری تک منجمد نہیں ہوتا ۔
اس موقع پر اظہار خیال کرتے ہوئے جناب امت شاہ نے لداخ کے لوگوں کو اس بات پر مبارکباد دی کہ ان کا ، اس علاقے کو مرکز کے زیر انتظام علاقے کا درجہ دینے کا طویل عرصے سے جاری مطالبہ پورا ہوگیا ہے ۔اس نئے درجے سے خطے کی مجموعی ترقی کی رفتار میں اضافہ ہوگا اور یہاں کے لوگوں میں اتنی خوشحالی آجائے گی جتنی کے بھارت کے دیگر علاقوں میں ہے ۔
مرکزی وزیر نے کہا کہ بھارت کی حکومت نے لداخ کے مرکز کے زیر انتظام علاقے کے لئے بہت سے ترقیاتی پروجیکٹ شروع کئے ہیں ۔ یہ ترقیاتی پروجیکٹ ، بجلی ،شمسی توانائی ،تعلیم اور سیاحت کے شعبوں میں شروع کئے گئے ہیں، جن کی لاگت 50 ہزار کروڑروپے ہے ۔ انہوں نے مزید بتایا کہ خطے کی خصوصی ترقیاتی ضرورتوں کے پیش نظر بھارتی حکومت نے یہ سہولت فراہم کی ہے کہ لداخ کے مرکز کے زیر انتظا م علاقے کے لئے بجٹ کی تخصیص ، کسی محدود وقت کے لئے نہیں ہوگی تاکہ مقامی انتظامیہ اپنی ترقیاتی ضرورتوں کے مطابق ان رقوم کا پورا پورا استعمال کرسکے ۔وزیر داخلہ نے لداخ کے مرکز کے زیر انتظام علاقے کے لوگوں کو یقین دلایا کہ وہ عزت مآب وزیر اعظم جناب نریندر مودی کی فیصلہ کن قیادت میں خطے کی تیز رفتار ترقی اور فروغ دیکھیں گے ۔
انڈین آئل کی صارفین کو مدنظر رکھنے کے طریق کا ر پر خوشی کا اظہار کرتے ہوئے جناب دھرمیندر پردھان نے کہا کہ لداخ خطے کے عوام کے لئے آج کا دن اہم ہے کیونکہ اب انہیں خصوصی ونٹر گریڈ ڈیزل کی بلارکاوٹ سپلائی ملے گی ،جس سے شدید سردی کے مہینوں کے دو ران ٹرانسپورٹیشن اور نقل وحرکت کے لئے مقامی لوگوں کو درپیش مشکلات کو کم کرنے میں مدد ملے گی ۔ اس سے خطے کی مقامی معیشت اور سیاحت کو مزید آسان بنانے میں بھی مدد ملے گی۔ جناب پردھان نے خصوصی ونٹر گریڈ ڈیزل کے آغا زاور لداخ خطے کے لئے زندگی کو آسان بنانے پر وزیر داخلہ کے تئیں تشکر کا اظہار کیا ۔
جناب پردھان نے ایک بار پھر یقین دلایا کہ لداخ کے مرکز کے زیر انتظام علاقے میں عزت مآب وزیر اعظم جناب نریندر مودی کی دانشورانہ قیادت اور وزیر داخلہ جناب امت شاہ کے ، عوام پر خصوصی توجہ دیتے ہوئے فلاحی اقدامات سے مجموعی طور پر ترقی ہوگی ۔
وزیر داخلہ اور پٹرولیم کے وزیر نے انڈین آئل ٹیم کا شکریہ اد ا کیا کہ ان کے ذریعہ نکالے گئے طریق کار ملک کے مختلف علاقوں میں صارفین کی توانائی کی ضرورتیں پوری کرنے میں مدد ملے گی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔ رم
U-5141
(Visitor Counter : 54
صحت اور خاندانی بہبود کی وزارت
اموات کی تعداد میں تیزی سے کمی، گزشتہ 12دنوں سے اموات کی تعداد مسلسل 300 سے کم
کل فعال معاملوں کی تعداد 2.19 فیصد کم ہوکر 2.27 لاکھ پر پہنچی
برطانیہ سے آنے والی نئی لہر سے کل 71 افراد متاثر پائے گئے
ملک میں یومیہ اموات کی تعداد میں تیزی سے کمی آرہی ہے۔ گزشتہ 12 دنوں سے ملک میں 300 سے کم نئی اموات درج کی گئی ہیں۔
مرض کا تیزی سے پتہ لگانے، بڑے پیمانےپر مرض کی جانچ کرنے، معیاری طبی انتظامات کرنے اور دیگر موثر حکمت عملی اختیار کرنے کی وجہ سے اموات کی تعداد میں تیزی سے کمی آئی ہے۔
ریاستوں/ مرکز کے زیر انتظام علاقوں کی حکومتوں کے ذریعے مریض کی شناخت کرنے، اسے الگ رکھنے اور وقت پر اسپتال میں علاج فراہم کرنے کی وجہ سے یہ نتیجہ دیکھنے کو مل رہا ہے۔
گزشتہ 7 دنوں میں ہندوستان میں فی ملین آبادی پر صرف ایک نئی موت کا معاملہ درج کیا گیا ہے۔ یہ موثر کووڈ مینجمنٹ اور مرکزی حکومت کی بہتر پالیسی کی وجہ سے ممکن ہوپایا ہے۔
دوسری بڑی حصولیابی یہ ہے کہ ہندوستان میں کل فعال معاملوں کی تعداد لگاتار کم ہوتی جارہی ہے۔ فی الحال فعال معاملوں کی تعداد ملک میں 227546 ہے۔ کل مثبت معاملوں میں فعال معاملوں کی حصے داری 2.2 فیصد  سے نیچے ہے۔
یومیہ نئے معاملوں کے مقابلے روزانہ نئے صحت یاب ہونے والوں کی زیادہ تعداد کی وجہ سے فعال معاملوں کی تعدادمیں مجموعی طور پر کمی آئی ہے۔ گزشتہ 24 گھنٹے کے دوران 21314 نئے افراد صحت یاب ہوئے ہیں۔ گزشتہ 24 گھنٹے کے دوران کل فعال معاملوں میں سے 3490 معاملے کم ہوئے ہیں۔
حالیہ دنوں میں ہندوستان میں یومیہ معاملوں کی تعداد 20 ہزار سے کم رہی ہے۔ گزشتہ 24 گھنٹے کے دوران 18088 نئے معاملے درج کیے گیے ہیں۔
ہندوستان میں گزشتہ 7 دنوں میں فی ملین آبادی پر 96 نئے معاملے درج کیے گیے ہیں۔ یہ تعداد برازیل، روس، فرانس، اٹلی، امریکہ اور برطانیہ کے مقابلے کافی کم ہے۔
مجموعی صحت یابیوں کی تعداد ہندوستان میں اب تقریبا ایک کروڑ تک پہنچ چکی ہے اور فی الحال یہ تعداد 9997272 ہے۔ یومیہ نئے معاملوں کے مقابلے نئے صحت یاب ہونے والے معاملوں کی تعداد زیادہ ہونے کی وجہ سے صحت یابی کی شرح بہتر ہوکر اب 96.36 فیصد ہوگئی ہے۔
نئے صحت یاب ہونے والوں کی 76.48 فیصد تعداد 10 ریاستوں / مرکز کے زیر انتظام علاقوں میں درج کی گئی ہے۔
کووڈ سے صحت یاب ہونے والے 4922 افراد کے ساتھ کیرالہ صحت یابی کے معاملے میں سب سے آگے ہے۔ دوسری طرف 24 گھنٹے کے اندر مہاراشٹر میں 2828 اور چھتیس گڑھ میں 1651 نئے افراد صحت یاب ہوئے ہیں۔
دس ریاستوں/ مرکز ک زیرانتظام علاقوں میں 79.05 فیصد نئے معاملے درج کیے گئے ہیں۔
کیرالہ میں گزشتہ 24 گھنٹے کے دوران 5615 نئے معاملے درج کیے گئے ہیں۔ مہاراشٹر میں کل 3160 نئے معاملے درج کیے گئے، جبکہ چھتیس گڑھ میں کل 1021 نئے معاملے درج کیے گئے ہیں۔
گزشتہ 24 گھنٹے کے دوران ،جو 264 اموات درج کی گئی ہیں، ان میں سے 73.48 فیصد دس ریاستوں/ مرکز کے زیر انتظام علاقوں میں ہیں۔
نئی درج کی جانے والی 24.24 فیصد اموات مہاراشٹر میں ہوئی ہیں، جہاں پر 24 گھنٹے کے دوران 64 لوگوں کی موت ہوئی ہے۔ چھتیس گڑھ میں 25 اموات اور کیرالہ میں 24 اموات درج کی گئی ہیں۔
برطانیہ میں کورونا وائرس کی نئی لہر سے، جو لوگ متاثر ہوئے ہیں، ان کی کل تعداد اب 71 ہوچکی ہے۔
وزارت دفاع
رکشا منتری جناب راج ناتھ سنگھ نے دیسی ساخت کا پورٹل سرجن کا آغاز کیا؛ ڈی پی ایس یو نے صنعت اور تعلیم کے شعبے کے شراکت داروں کے ساتھ معاہدہ کیے اور مفاہمت ناموں پر دستخط کیے ؛ وزارت دفاع کا آتم نربھر ہفتہ کا جشن اختتام پذیر
نئی دہلی،14 اگست ، 2020 / وزارت دفاع کے آتم نربھرہفتہ تقریبات کے آخری دن رکشا منتری جناب راج ناتھ سنگھ نے آج دفاعی ساز و سامان کی تیاری کے محکمے کے پورٹل سرجن کا آغاز کیا، جو ون اسٹاپ شاپ آن لائن پورٹل ہے، جس سے ملک ہی میں تیار کرنے کے لیے وینڈروں کو چیزیں بنانے کا موقع ملتا ہے۔
آئی ڈی ای ایکس کے تحت ڈیفینس انڈیا اسٹارٹ اپ چیلنج کے چار معاہدوں اور صنعتی شراکتدار و دفاعی پی ایس یو کے درمیان چار مفاہمت ناموں پر رکشا منتری کی موجودگی میں دستخط کیے گیے۔
اس موقعے پر اظہار خیال کرتے ہوئے رکشا منتری نے کہا کہ ان مفاہمت ناموں اور معاہدوں پر دستخط کیے جانے سے دفاعی ساز و سامان کی تیاری سے متعلق ٹیکنالوجی میں ہم خودکفالت کی طرف بڑھیں گے۔ جناب سنگھ نے بھارتی صنعتی شراکت داروں سے کہا کہ وہ مکمل عزم کا اظہار کریں اور دفاعی شعبے میں ساز و سامان کو ملک ہی میں تیار کرنے اور خودکفالت کی طرف بڑھنے میں سرگرم شراکت داری کریں۔ انہوں نے کہا کہ دفاعی مینوفیکچرنگ میں خود کفالت کی بات نہ صرف گھریلو ضرورت کے تحت کہی گئی ہے بلکہ برآمدات کے تناظر میں بھی کہی گئی ہے اور اسے مربوط کوششوں کے ذریعے ممکن بنایا جا سکتا ہے۔ اِن باتوں کو ذہن میں رکھتے ہوئے حکومت نے کمپنیوں کو کارپوریٹ کی شکل دینے ، ایف ڈی آئی حدود میں اصلاحات اور درآمدات کی منفی فہرست حال ہی میں جاری کرنے جیسے اہم اقدامات کیے ہیں۔ انہوں نے کہا کہ ابھی کچھ دن پہلے تک اپنے دفاعی ساز و سامان کی خریداری کے لیے ہم دنیا میں دستیاب بہترین ٹکنالوجی کی طرف دیکھتے تھے، لیکن اب ہمارا نظریہ بدل گیا ہے۔ اب ہم سوچ رہے ہیں کہ ہم جدید ترین ساز و سامان خود کس طرح بنائیں یا مشترکہ پروجیکٹوں کے ذریعے کس طرح بنائیں یا ٹیکنالوجی کو کس طرح منتقل کریں۔
ڈی ڈی پی کو سرجن پورٹل تشکیل دینے کے لیے کمان دیتے ہوئے جناب سنگھ نے کہا کہ اس سے صنعتی شراکت داروں کو دفاعی شعبے میں خودکفالت کا نشانہ حاصل کرنے میں سرگرم رول ادا کریں۔
اس پورٹل پر معلومات کو ایک ڈھانچہ جاتی طریقے سے دکھایا گیا ہے جس میں چیز کا نام ، تصویر اور اُس کے بارے میں تفصیل ، درآمدات کی قدر ، نیٹو کلاسیفیکیشن وغیرہ کو شامل کیا گیا ہے۔
|
|
سال
|
|
ڈی پی ایس یو / او ایف بی / ایس ایچ کیو کے ذریعے دکھائے گیے سامانوں کی تعداد
|
|
امپورٹ ویلیو 
|
|
20-2019
|
|
1557
|
|
34035
|
|
21-2020
|
|
739
|
|
34514
تین ہزار سے زیادہ منفرد قسم کی چیزیں جن کی قدر دس ہزار کروڑ روپے سے زیادہ ہے پورٹل کے ذریعے دستیاب ہیں۔
ایک ہفتہ طویل آتم نربھر بھارت کی تقریبات کے دوران، نئی سہولیات کا افتتاح اور ان کو اپ گریڈ کیا گیا، معاہدوں اور مفاہمت ناموں پر دستخط کیے گیے، ای او آئی / آر ایف پی جاری کیے گیے۔ اپنے اختتامی تقریر میں ، وزیر دفاع نے کہا ‘‘ایک ہفتہ بھر کی تقریبات کے دوران منعقدہ پروگراموں نے صنعت، یکجہتی کے شعبے ، تحقیقی و ترقی، انتظامیہ، افرادی قوت اور ٹکنالوجی کے شعبے میں یکجہتی کو ملک کو نئی بلندیوں پر لے جانے کی ترغیب دیتی ملی ہے۔’’ انہوں نے کہا کہ یہ آتم نربھر بھارت ہفتہ کے اختتام کا دن نہیں، بلکہ یہ خود کفالت کے ایک نئے باب کا آغاز ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔14
U – 4534
(Visitor Counter : 197
وزارات ثقافت
محترمہ میناکشی لیکھی نے آج نئی دہلی میں آزادی کے 75 سال کی 75 روزہ الٹی گنتی کاآغاز کیا
منائے جانے والے آزادی کا امرت مہوتسو پر سبھی بھارتیوں کو فخر کرنا چاہئے:محترمہ میناکشی لیکھی
75 دن کی الٹی گنتی دکھانے کے لئے سینٹرل پارک میں ایک بڑا اسکرین لگایاگیا ہے
ثقافت اور خارجی امور کی وزیرمملکت محترمہ میناکشی لیکھی نے آج نئی دہلی میں آزادی کے 75 سال کی 75 روزہ الٹی گنتی کی شروعات کی۔مذکورہ پروگرام شام چھ بجے نئی دہلی کے کناٹ پلیس کے سینٹرل پارک میں منعقد کیاگیا۔ اس موقع پر ثقافت کی وزارت کے سیکریٹری جناب گووند موہن/ این ڈی ایم سی سیکریٹری محترمہ اشا کھوسلا اور ثقافت کی وزارت اور نئی دہلی میونسپل کونسل کے سبھی سنیئر حکام کے ساتھ ساتھ عام لوگوں نے شرکت کی۔
اس موقع پر محترمہ میناکشی لیکھی نے کہا کہ آزادی کا امرت مہوتسو میں تقریباً ان سبھی چیزوں کو منا یا جارہا ہے جو بھارت کے لئے اچھی ہیں ہر وہ چیز جس پر بھارتیوں کو فخر ہوناچاہئے اور ہر وہ چیز جو بھارت کی گونا گونیت میں اتحاد کی عکاسی کرتی ہے۔
انہوں نے یہ بھی کہا کہ بھارت ان مجاہدین آزادی کے 75 سال مکمل کررہا ہے جنہوں نے آزادی کے لئے اپنی زندگی کی قربانی دی اور انہوں نے بھی جو بھارت کو آزاد دیکھناچاہتے تھے اور وہ سبھی ہمارے لئے مشعل راہ ہیں۔
انہوں نے یہ بھی کہا کہ آج ملک کے لئے جینے اور اس کی ترقی کے لئے کام کرنے کی ضرورت ہے۔
اس موقع پر معروف گلوکارہ ڈاکٹر سوکریتی ماتھر نے حب الوطنی نغمے سنائے۔
سینٹرل پارک میں پالیکا بازار کی سمت ایک بڑا اسکرین لگایا گیا ہے ہر روز ہزاروں لوگ اس میں شرکت کررہے ہیں۔ اس میں پہلی جون 2022 سے 15 اگست 2022 تک 75 دن کی الٹی گنتی دکھائی جائے گی۔ اسکرین پر ملک کے گمنام جانبازوں کی کہانیوں کو بھی دکھایا جائے گا۔ تاکہ ہماری ثقافت اور ملک کے تئیں فخر کااحساس پیدا کیا جاسکے اور وزیراعظم نریندر مودی کے بقول جن بھاگیداری کی ایک کوشش کے تحت ملک کے لوگوں کو ایک ساتھ لایا جاسکے۔وزیراعظم نے اس سے پہلے 12 مارچ 2021 کو آزادی کے 75 سال کی 75 ہفتوں کی الٹی گنتی کی شروعات کی تھی۔
وزارات ثقافت
ثقافت اور سیاحت کے مرکزی وزیر جناب جی کشن ریڈی اور ثقافت کی وزیر مملکت محترمہ میناکشی لیکھی نے بھارت کے محکمہ آثار قدیمہ کا دورہ کیا
آزادی کا امرت مہوتسو کے سلسلے میں ، بھارت کے محکمہ آثار قدیمہ نے مجاہدین آزادی کی زندگی کے حالات کو ترجیحی بنیاد پر ڈیجیٹل ریکارڈ کی شکل دینے کی تجویز پیش کی : جناب جی کشن ریڈی
نئی دہلی،12 جولائی ،2021 / ثقافت اور سیاحت کے مرکزی وزیر جناب جی کشن ریڈی نے نئی دلی کے جن پتھ پر آج بھارت کے محکمہ آثار قدیمہ کا دورہ کیا ۔ ان کے ہمراہ ثقافت کی مرکزی وزیر مملکت محتر مہ میناکشی لیکھی بھی تھیں۔ انہوں نے تحفظ اور ڈیجیٹائز کرنے سے متعلق سرگرمیوں کا جائزہ لیا۔ اس موقعے پر ثقافت کی وزارت کے سکریٹری جناب رگھویندر سنگھ اور بھارت کے محکمہ آثار قدیمہ کے ڈائریکٹر جنرل جناب چندن سنہا، اور دیگر افسران بھی موجود تھے۔
وزیر موصوف نے ریسرچ روم ، پرانی ریپوزیٹری ، پریزرویشن روم، اور پرانی آثار قدیمہ کی عمارت وغیرہ کا دورہ کیا ،۔ انہوں نے کہا کہ انہیں ایسا موقع ملا ہے کہ وہ حکومت ہند کے غیر تازہ ریکارڈ میں سے سب سے زیادہ مالامال اور شاندار مجموعوں میں سے ایک کا مشاہدہ کریں جو بھارت کی شاندار تاریخ اور ثقافت کا ایک ثبوت ہے۔
جناب ریڈی نے کہا کہ بھارت کا محکمہ آثار قدیمہ دنیا میں سب سے بڑا اور باوقار مرکزوں میں سے ایک ہے اور اس میں 80 کروڑ صفحات کا ریکارڈ اور 57 لاکھ فائلیں اور ایک لاکھ 20 ہزار نقشے و دیگر چیزیں موجود ہیں۔ انہوں نے کہا کہ یہ اہم بات ہے کہ اس ریکارڈ کو مستقبل کی نسلوں کے لیے محفوظ رکھا جائے۔ جناب ریڈی نے بھارتی حکومت کے اہم معاہدوں ، غیرملکی معاہدوں اور بابائے قوم مہاتما گاندھی کی شخصیت اور کاموں سے متعلق دستاویزات نیز بودھ ثقافت سے متعلق دستاویزات کے تحفظ کے کام کی تعریف کی، جسے محکمۂ آثار قدیمہ نے انجام دیا ہے۔
جناب ریڈی نے مزید کہا کہ ان ریکارڈز کو ڈیجیٹل شکل دی جا رہی ہے اور آزادی کا امرت مہوتسو کے موقعے پر جو آزادی کے 75 سال پورے ہونے کے موقعے پر منایا جا رہا ہے اس کی رفتار تیز کی جائے گی۔ یہ ایک بہت بڑا پروجیکٹ ہے تاکہ ملک کے عوام اور دنیا آثار قدیمہ کے اس سامان تک آسانی سے رسائی حاصل کر سکے جو ریکارڈز کے پورٹل پر دستیاب ہے۔ انہوں نے یہ بھی کہا کہ اس کی تعلیمی حیثیت بھی ہوگی اور اس سے بیداری لانے میں بھی تعاون ملے گا۔
وزیر موصوف نے مزید وضاحت کی کہ امرت مہوتسو بھی تقریبات کے پیش نظر ہمارے مجاہدین آزادی کی زندگی ، جد و جہد اور تنازعات سے متعلق ریکارڈ کو ترجیحی بنیاد پر ڈیجیٹل شکل دینے کی ایک تجویز ہے۔ تاکہ آنے والی نسلیں ملک کی آزادی کے لیے ان کی طرف سے کی گئیں قربانیوں کے بارے میں جان سکیں۔
میڈیا کے افراد سے بات کرتے ہوئے وزیر موصوف نے یقین دلایا کہ آثار قدیمہ کے سبھی ریکارڈز حکومت کے پاس ہیں۔ انہوں نے مرکزی وستا تجدید نو کے پروجیکٹ کے دوران ان کی مکمل حفاظت کا یقین دلایا۔
بھارت کا آثار قدیمہ حکومت ہند کا غیر تازہ ریکارڈز کا ذخیرہ ہے اور وہ ایڈمنیسٹریٹرز اور دانشوروں کے استعمال کے لیے اسے اپنے پاس رکھتا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6470
(Visitor Counter : 197
کامرس اور صنعت کی وزارتہ
17ویں آسیان۔ بھارت اقتصادی وزرا کی مشاوری میٹنگ کا انعقاد
نئی دہلی، 30 اگست 2020، کامرس و صنعت اور ریلویز کے وزیر جناب پیوش گوئل اور ویتنام کی صنعت اور تجارت کے وزیر عزت مآت تران توان آنہ کی مشترکہ صدارت میں 29 اگست 2020 کو ورچوول طریقے سے 17 ویں آسیان۔ بھارت اقتصادی وزرا کی مشاورتی میٹنگ منعقد ہوئی۔ اس میٹنگ میں 10 آسیان ممالک برونئی، کمبوڈیا، انڈونیشیا، لاؤس، ملیشیا، میانمار، فلپائن، سنگاپور، تھائی لینڈ اور ویتنام کے تجارتی وزرا نے شرکت کی۔وزرا نے عالمی وبا کے اقتصادی اثر کو کم کرنے کے لئے اجتماعی طور پر کارروائی کرنے کی اپنی عہد بندی کا اعادہ کیا اور میکرو اقتصادی و مالیاتی استحکام اور لچکدار سپلائی چین کنکٹی وٹی، خصوصی طور پر ڈبلیو ٹی او قوانین کے مطابق خطے میں ضروری اشیا اور ادویات کے بلا روک ٹوک سپلائی کو یقینی بنانے کا عزم کیا ۔
وزرا کی بات چیت آسیان۔ انڈیا ٹریڈ ان گُڈس ایگریمنٹ  کا جائزہ لینے پر مرکوز رہی ۔ وزرا نے دونوں فریقین کے درمیان تجارتی معاہدے کے فروغ اور اقتصادی معاہدوں کے گہرا ہونے کی ستائش کی۔ وزرا کے سامنے آسیان ۔ انڈیا بزنس کونسل  کی رپورٹ پیش کی گئی۔ اے آئی ڈی سی کی رپورٹ میں شفارش کی گئی ہے کہ اے آئی ٹی آئی جی اے کا باہمی فائدے کے لئے جائزہ لیا جائے۔ بھارت اور آسیان ممالک کےوزرا نے سینئر افسروں کو ہدایت دی کہ وہ آزاد تجارتی معاہدے کو استعمال کرنے میں آسان اور کاروبار کے لئے تجارتی سہولت فراہم کرانے والا بنانے کے لئے جلد از جلد نظرثانی کے امکان کے تعین کے واسطے بات چیت شروع کریں۔ نظرثانی اس معاہدے کو تجارتی سہولت فراہم کرانے والے موجودہ طریقوں کے مطابق جدید بنائے گی اور اسے رواجوں اور ضابطے کی کارروائی کے مطابق بنائے گی۔
بات چیت کا آغاز کرتے ہوئے جناب گوئل نے اس بات کی وضاحت کی کہ آزاد تجارتی معاہدہ باہمی طور پر فائدے مند اور تمام فریقین کے لئے مفید ہونا چاہیے۔ جناب گوئل نے بنیادی ضابطوں کے قوانین کو مستحکم کرنے غیر ٹیرف رکاوٹوں کو دور کرنے کے لئے کام کرنے اور بازار تک بہتر رسائی فراہم کرانے کی ضرورت پر زور دیا۔ جناب پیوش گوئل نے ہندوستان کے اس مسلسل مستحکم موقف کا اعادہ کیا کہ اے آئی ٹی آئی جی اے پر نظرثانی کے کام میں تاخیر کی گئی اور انہوں نے نومبر 2020 میں ہونے والی آسیان۔ بھارت لیڈروں کی سربراہ کانفرنس سے قبل امکانات کا جائزہ لینے کے کام کو حتمی شکل دینے اور اس سال کے ختم ہونے سے قبل مکمل نظرثانی شروع کئے جانے کی درخواست کی۔ انہوں نے کہا کہ بھارت اور آسیان ممالک کی گہری دوستی تاریخی، ثقافتی اور روایتی رشتوں سے مضبوطی کے ساتھ قائم ہے اور یہ رشتہ بھارت اور آسیان ممالک کے عوام کی خوشحالی کے لئے مضبوط ہوتا رہے گا۔
بھارت نے اے آئی بی سی کو مزید مستحکم کرنے کا بھی مشورہ دیا اور فورم نے دونوں فریقین کے درمیان اقتصادی معاہدے کو گہرے کرنے کے ان مشوروں پر غور کرنے پر اتفاق کیا۔
۔۔۔۔۔۔۔۔۔۔۔
م ن۔ ا گ۔ن ا۔
U-4923
(Visitor Counter : 195
قانون اور انصاف کی وزارت
ای کورٹس مشن پروجیکٹ کا مقصد ملک بھر میں تمام ضلعی اور ماتحت عدالت کے احاطے کو ڈیٹا کنیکٹیویٹی سے جوڑنا ہے تاکہ سب کے لیے بروقت انصاف کو یقینی بنایا جا سکے
عدالتوں میں معاملوں کے مؤثر ازالے کو ہر کسی کی پہنچ میں لاتے ہوئے، ای کورٹس مشن پروجیکٹ کا مقصد ملک بھر میں تمام ضلعی اور ماتحت عدالتوں کے احاطے کو ڈیٹا کنیکٹیویٹی کے ساتھ مربوط کرنا ہے تاکہ وائیڈ ایریا نیٹ ورک  کے ساتھ سب کے لیے بروقت انصاف کو یقینی بنایا جا سکے۔ کل 2992 میں سے 2976 سائٹس کو 10 ایم بی پی ایس سے 100 ایم بی پی ایس کی رفتار کے ساتھ شروع کیا گیا ہے، جو 99.5 فیصد سائٹس کو مکمل کرتی ہیں۔
وزیراعظم کا دفتر
وزیر اعظم نے شہریوں سے پی ایم سنگھرالیہ کا دورہ کرنے کی اپیل کی
وزیر اعظم جناب نریندر مودی نے شہریوں سے اپیل کی ہے کہ وہ وزیر اعظم سنگھراہالیہ کا دورہ کریں۔
شمال مشرقی خطے کے مرکزی وزیر برائے سیاحت، ثقافت اور ترقی جی کشن ریڈی کے ایک ٹویٹ کے جواب میں، وزیر اعظم نے کہا؛
‘‘@PMSangrahalaya میں لائٹ اینڈ ساؤنڈ شو، دورہ کرنے کے تجربے کو بڑھا دے گا۔ تشریف لائیں ۔’’
بھاری صنعتوں کی وزارت
آٹو سیکٹر کی جامع ترقی کے اقدامات
نئیدہلی 10فروری 2020۔بھاری صنعتوںاور سرکاری صنعتوں کے وزیر پرکاش جاوڈیکر نے آج راجیہ سبھا میں ایک تحریری جواب میں بتایا کہ حفاظت کے داخلی معیارات کو پورا کرنے ، آٹو موبائل سیکٹر سمیت مختلف شعبوں کی معیشت اور ماحول کو تقویت پہنچانے کی ضرورت کی وجہ سے کئی ضابطے وضع کئے گئے ہیں۔یہ قانونی ضابطے ہیں اور انہیں ضابطہ بندی کی کثرت نہیں کہا جاسکتا ۔اس کے علاوہ آٹوموبائل کی صنعت کو درپیش موجودہ مسائل کی وجہ ضابطہ بندی کو قرار نہیں دیا جاسکتا ۔
پالیسی ساز کے طور پر حکومت ہمیشہ جیسی اور جب ضرورت ہوئی ، آٹو سیکٹر کی جامع اور مسلسل ترقی کے لئے متعلقین کے مشوروں کے ذریعہ اقدامات کے پیکج فراہم کراتے ہوئے معیشت کی رفتار کو بہتر بنانے کی کوشش کرتی رہی ہے ۔آٹو موبائل سیکٹر کی سست روی کا سامنا کرنے کے لئے حکومت کے ذریعہ کئے گئے کچھ اقدامات مختصر طور پر یہ ہیں:
- کارپوریٹ ٹیکس کو کم کرکے 22فیصد کیا گیا ہے ،جس کے نتیجے میں مینوفیکچرنگ کمپنیوںکو اور زیادہ بچت ہوگی۔اس اقدام سے بازار کو اوپر اٹھانے اور معیشت کو فروغ دینے کےلئے مستقبل کی سرمایہ کاری کو فروغ دینے میں مدد ملے گی۔
- حکومت پہلے ہی یہ واضح اشارہ کرچکی ہے کہ انٹرنل کمبس چن انجن  اور بجلی سے چلنے والی گاڑیوں کا رجسٹریشن مستقبل میں جاری رہے گا۔اس وضاحت سے صارفین کے شبہات دور ہوجانے چاہئیں اور اس سے آئی سی ای اور ای وی کی فروخت میں اضافے میں مدد ملے گی۔
- حکومت ایک اسکریپج پالیسی پر کام کررہی ہے ۔ سڑک ،ٹرانسپورٹ اور شاہراہوں کی وزارت جو کہ نوڈل وزارت ہے ، نے اس اسکیم کو تقریباََ حتمی شکل دے دی ہے ۔اس پالیسی سے ان فٹ گاڑیوں کو سڑکوں سے ہٹانے میں اور نئی گاڑیوں کی مانگ میں اضافے میں مدد ملے گی۔
- حکومت یہ اعلان کرچکی ہے کہ سرکاری شعبے کے بینکوں کی دوبارہ سرمایہ کاری کے لئے 70 ہزار کروڑ روپے کے فنڈ جاری کرے گی۔ اس سے بینکوں کی نقدرقم فراہم کرانےکی صورتحال بہتر ہوگی جس کے نتیجے میں ڈیلروں اور صارفین کو زیادہ مالیاتی امداد دستیاب ہوسکے گی۔جس سے کہ نئی گاڑیوں کے لئے مانگ میں اضافہ ہوگا۔
- آر بی آئی نے اعلان کیا ہے کہ گاڑی خریدنے کے لئے وصول کئے جانے والے سودکو سینٹر ل بینک کے اعلان کے مطابق ریپوریٹ سے منسلک کرنا ہوگا۔اس کا مطلب یہ ہوگا کہ بینکوںکو ہر تین ماہ کی مدت میں اپنے قرضہ جات پر سود کی شرح کا پھر سے تعین کرنا ہوگاجس کے نتیجے میں صارفین پر قرض کا بوجھ کم ہوگا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔رم
U-660
(Visitor Counter : 71